ইসা চেলেবি

ঈসা চেলেবি (   - সেপ্টেম্বর ১৪০৩)   উসমানীয় রাজপুত্র এবং  উসমানীয় অন্তর্বর্তীকালীন সাম্রাজ্যের সহ-শাসক ছিলেন।

পটভূমি 
ঈসা ছিলেন অটোমান সুলতান প্রথম বায়েজিদের একজন পুত্র। তার মা ছিলেন দেবলেতশাহ হাতুন। দেবলেতশাহ ছিলেন গের্মিয়ানিদের সুলায়মান শাহের কন্যা এবং মুতাহারা আবিদে হাতুনের কন্যা। ঈসা আনতালিয়ায় সানজাক গভর্নর হিসেবে কাজ করতেন এবং ১৪০২ সালে তার বাবার সাথে আঙ্কারার যুদ্ধে অংশ নিয়েছিলেন। অটোমান সেনাবাহিনী পরাজিত হয়। বায়েজিদ প্রথম তৈমুর কর্তৃক বন্দী হন এবং ঈসা পশ্চিম আনাতোলিয়ায় পালিয়ে যান।

উসমানীয় অন্তর্বর্তীকালীন 
১৪০৩ সালে, বন্দী অবস্থায় তার বাবার মৃত্যুর খবর পাওয়ার পর, তিনি তার ভাই মেহমেদ চেলেবি, মুসা চেলেবি এবং সুলেমান চেলেবির বিরুদ্ধে খালি সিংহাসনের জন্য লড়াই শুরু করেন। তিনি সাম্রাজ্যের আনাতোলিয়ান রাজধানী বুরসার নিয়ন্ত্রণ অর্জনের জন্য মুসার বিরুদ্ধে যুদ্ধ করেছিলেন। তিনি মুসাকে পরাজিত করেন এবং সাম্রাজ্যের আনাতোলিয়ান ভূখণ্ডের একটি অংশের নিয়ন্ত্রণ লাভ করেন। কিন্তু ইউরোপীয় অঞ্চল, রুমেলি, সুলেমানের নিয়ন্ত্রণে ছিল। আনাতোলিয়ান ভূখণ্ডের পূর্ব অংশ মেহমেদের নিয়ন্ত্রণে ছিল। ইসা তার ভূখণ্ডকে দুর্বল মনে করেন, কারণ এটি তার দুই ভাইয়ের অঞ্চলের মাঝে ছিল। তিনি বাইজেন্টাইন সম্রাট দ্বিতীয় ম্যানুয়েল প্যালাইওলোগোসের সাথে বন্ধুত্বের একটি চুক্তি স্বাক্ষর করেন। মেহমেদের সাম্রাজ্যের আনাতোলিয়ান অংশ তার সাথে ভাগ করার পরামর্শ প্রত্যাখ্যান করেন। ঈসা বলেন, তিনি বড় ভাই হিসেবে পুরো অঞ্চলের অধিকারী। কিন্তু এই প্রত্যাখ্যানের পর, ১৪০৩ সালের মার্চ বা মে মাসে উলুবাদের যুদ্ধে তিনি মেহমেদের কাছে পরাজিত হন। এই যুদ্ধে, ঈসা তার উজির তৈমুরতাসকেও হারান। তৈমুরতাস একজন অভিজ্ঞ রাষ্ট্রনায়ক ছিলেন। ঈসা বাইজেন্টাইন অঞ্চলের মধ্য দিয়ে রুমেলিতে পালিয়ে যান।

তিনি সুলেমানের সাথে দেখা করেন। সুলেমান আনাতোলিয়ায় তার উদ্দেশ্যকে সমর্থন করেছিলেন। সুলেইমানের নতুন সৈন্য সরবরাহের মাধ্যমে তিনি আনাতোলিয়ায় ফিরে আসেন এবং বুরসা পুনরুদ্ধারের চেষ্টা করেন। তবে তিনি ব্যর্থ হন। আনাতোলীয়রা বেইলিকদের সাথে জোট করেন। এই বেইলিকগুলো তার পিতা বায়েজিদ দখল করেছিলেন, কিন্তু আঙ্কারার যুদ্ধে বায়েজিদের পরাজয়ের পর তারা স্বাধীনতা ফিরে পায়। তবে একাধিক পরাজয় এবং জোটের বিশ্বাসঘাতকতার কারণে ইসা সিংহাসনের জন্য লড়াই ছেড়ে দেন।

লড়াইয়ে হেরে যাওয়ার পর, ঈসা আত্মগোপনে চলে যান এবং তাকে এস্কিসেহিরে একটি পাবলিক স্নানাগারে ( ) দেখা যায়। ১৪০৩ সালে মেহমেদের পক্ষের লোকেরা তাকে শ্বাসরোধ করে হত্যা করে। রুই গনজালেজ ডি ক্লাভিজো লিখেছেন যে ইসা চেলেবি ১৪০৩ সালের সেপ্টেম্বরে বেঁচে ছিলেন না। তার মরদেহ বুরসায় তার বাবার পাশে সমাহিত করা হয়েছিল। ঐতিহাসিক উৎসে তাকে একজন চরিত্রবান রাজপুত্র হিসেবে বর্ণনা করা হয়েছে। তবে তাকে দুর্ভাগ্যবান এবং দুর্বল ব্যক্তি হিসেবেও বর্ণনা করা হয়েছে।

পরিণতি 

তার মৃত্যুর পর, এই অন্তর্বর্তীকালীন শাসনকাল ১৪১৩ সাল পর্যন্ত অব্যাহত ছিল। ১৪১৩ সালে, মুসাকে পরাজিত করার পর  প্রথম মেহমেদ সাম্রাজ্যের একমাত্র শাসক হন। আরেক ভাই মুস্তাফা চেলেবি রাজত্বের অন্তবর্তীকালীন সময়ে আত্মগোপনে ছিলেন। পরবর্তীতে চেলেবি সিংহাসনের বিরুদ্ধে দুটি ব্যর্থ বিদ্রোহের নেতৃত্ব দেন, একটি ১৪১৬ সালে মেহমেতের বিরুদ্ধে এবং আরেকটি ১৪২১ সালে তার ভাগ্নে দ্বিতীয় মুরাদের বিরুদ্ধে। মুরাদ তাকে "দুজমেসে মুস্তাফা" (ভুয়া মুস্তাফা) বলে ডাকেন এবং তাকে মৃত্যুদণ্ড দেন।

তথ্যসূত্র 

সুলতানের পুত্র
জন্ম তারিখ অজানা
উসমানীয় অন্তর্বর্তীকালীন ব্যক্তি
উসমানীয় সাম্রাজ্য কর্তৃক ১৫শ শতাব্দীতে মৃত্যুদণ্ড কার্যকর করা ব্যক্তি
উসমানীয় সাম্রাজ্য কর্তৃক মৃত্যুদণ্ড কার্যকর হওয়া ব্যক্তি
১৫শ শতাব্দীর উসমানীয় রাজপদ
১৪০৩-এ মৃত্যু
জন্মের সাল অজানা
উদ্ধৃতি শৈলীতে তুর্কি ভাষার উৎস (tr)